Majstrovstvá Európy v ľadovom hokeji 1925

Majstrovstvá Európy v ľadovom hokeji 1925 boli jubilejné desiate Majstrovstvá Európy v ľadovom hokeji, ktoré sa uskutočnili v dňoch 8. až 11. januára 1925 na prírodných klziskách vo Vysokých Tatrách:
na zamrznutom jazere Štrbské pleso v Štrbe
na prírodnom ľade tenisových kurtov v Starom Smokovci
Až do konania majstrovstiev sveta 2011 to bolo jediné vrcholné hokejové podujatie s účasťou reprezentačných mužstiev (MS, ME, OH), ktoré sa uskutočnilo výlučne na území Slovenska.

Problémy s počasím

Praha a Tábor
Konaniu Majstrovstiev Európy 1925 na Slovensku predchádzali problémy s počasím v Čechách. Pôvodne sa malo hrať na prírodnom ľade v Prahe, neskôr na priehrade Jordán v Tábore. V obidvoch prípadoch plány usporiadateľom prekazil odmäk. Začalo sa uvažovať o preložení dejiska ME do Viedne, nakoniec zvíťazil návrh, aby sa hralo vo Vysokých Tatrách na prírodnom ľade Štrbského plesa.

Vysoké Tatry
Na Štrbskom plese museli organizátori pred príchodom účastníkov riešiť problém s dvomi snehovými búrkami, ktoré zasypali klziská, čo sa za pomoci armády podarilo odstrániť. Po druhom zápase prišlo náhle oteplenie a po ňom ďalšia snehová búrka. Organizátori pohotovo presunuli dejisko zostávajúcich štyroch zápasov na prírodný ľad tenisových kurtov v Starom Smokovci. Šampionát sa tak mohol dohrať. Titul získalo Česko-Slovensko pred Rakúskom, Švajčiarskom a Belgickom.

Výsledky a tabuľka

Súpisky medailistov

Česko-Slovensko
Jan Peka, Jaroslav Stránský — Karel Pešek-Káďa, Karel Koželuh — Josef Šroubek,  Josef Maleček, Jaroslav Jirkovský, Otokar Vindyš, Vilém Loos, Jaroslav Hamáček, František Lorenc, Jan Pušbauer.

Rakúsko
Herbert Brück — Walter Brück, Louis Goldschmied, Alexander Lebselter — Ulrich Lederer, Alfred Revi, Kurt Wollinger.

Švajčiarsko
(uvedené bez rozdelenia hráčskych postov)
Roberto Angi, Jaques Besson, Louis Defour, Charles Fasel, Albert Geromini, Fritz Kraatz, Heinrich Meng, Putzi Müller, Alexander Spengler.

Referencie

Zdroje 

Ľadový hokej v 1925
Majstrovstvá Európy v ľadovom hokeji
Ľadový hokej v Česko-Slovensku
Štrbské Pleso